**מודעה**

**מכרז פומבי מס' 104/2019 לביצוע עבודות בינוי ומערכות לצורך בניית מיון חדש**

1. תאגיד הבריאות על יד המרכז הרפואי תל אביב (ע"ר) (להלן: תאגיד הבריאות) מבקש לבצע עבודות בינוי ומערכות לצורך בניית מיון חדש במרכז הרפואי תל אביב ע"ש סוראסקי (להלן – "העבודות"), וזאת בהתאם לתנאים ולדרישות המפורטים במסמכי המכרז.

2. את מסמכי המכרז ניתן לקבל במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1 בימים א'-ה' בשעות 08:00 עד 14:00, החל מיום­­­ 17.01.2019 ועד יום 31.01.2019.

3. תקופת הביצוע הנדרשת : ממועד צו התחלת עבודה 48 חודשים - לפי לו"ז שיקבע ע"י מנהל הפרויקט, הכל בהתאם ובכפוף לתנאים כמפורט במסמכי המכרז.

4. כנס מציעים יערך ביום 22.01.2019 בשעה 10:00 מקום המפגש: במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1 (טל 03-6974741), השתתפות בכנס המציעים היא חובה. אי השתתפות בכנס מציעים עלולה לגרום לפסילת ההצעה לפי שיקול דעתו של תאגיד הבריאות.

5. רשאי להשתתף במכרז רק קבלן העונה על התנאים כדלקמן (תנאי סף):

* 1. המציע רשום אצל רשם הקבלנים בסיווג 100 ג' 5 ומעלה.
	2. המציע ביצע והשלים ב- 7 השנים האחרונות פרוייקט אחד לפחות באתרים רפואיים מורכבים או מעבדות רפואיות , אשר מורכבותו הטכנולוגית דומה לאלו של הפרויקט ועלותו הכספית לפחות 75 מילון ₪ .

לחלופין :

ביצע והישלים ב- 7 השנים האחרונות שני פרוייקטים באתרים רפואיים מורכבים או מעבדות רפואיות , אשר מורכבותם הטכנולוגית דומה לאלו של הפרויקט נשוא המכרז והעלות הכספית, של כל אחד מהם, היא לפחות 40 מיליון ₪ .

למרות האמור לעיל רשאי המזמין אך לא חייב לראות בעבודות אשר עד למועד האחרון להגשת ההצעות ועל פי החשבונות המאושרים, הושלם בהן חלק אשר היקפו הכספי יותר מ % 75 מסה"כ מחיר הפרויקט שיוצע על ידי המציע, כעבודות שהושלמו לצורך סעיף זה.

לעניין סעיף זה "אתר רפואי מורכב" – הכולל לפחות 600 מיטות. "מורכבות טכנולוגית דומה" – מבלי לגרוע מההגדרה, פרוייקט הכולל לפחות הקמת חדרי ניתוח ו/או מיונים ו/או מעבדות רפואיות ו/או חדרים נקיים ו/או פעילות אחרת שנקבע על ידי ועדת המכרזים לפי שיקול דעתה שהיא בעלת מורכבות טכנולוגית דומה.

* 1. המציע מעסיק מנהל עבודה בעל רישיון לפחות שעבר הדרכה לתפקיד נאמן בטיחות והינו בעל ניסיון מוכח בניהול קודם של לפחות 2 פרויקטים אשר כללו פרויקטים לפי סעיף 5.2 .
	2. המציע מעסיק, כשכיר או כנותן שירות, ממונה בטיחות בעבודה בעל הסמכה תקפה מהמוסד לבטיחות וגהות שהינו בעל ניסיון מוכח בניהול הבטיחות בשני פרוייקטים של אשר כללו פרויקטים לפי סעיף 5.2 .
	3. למציע כל האישורים הנדרשים לפי חוק עסקאות גופים ציבוריים (אכיפת ניהול  חשבונות ותשלום חובות מס), התשל"ו – 1976.
	4. המציע השתתף במפגש ההבהרות (סיור קבלנים) במועד שנקבע בלבד.

6. המציע יצרף להצעתו ערבות בנקאית/חב' ביטוח אוטונומית בסך של 4,000,000 ש"ח בנוסח כמפורט בנספח במסמכי המכרז. הערבות תהיה צמודה למדד תשומות הבניה ותהיה בתוקף 90 יום מהמועד האחרון להגשת ההצעות. לפי דרישת תאגיד הבריאות יוארך תוקף הערבות הבנקאית/חב' ביטוח לתקופה נוספת ,כפי הנדרש על ידי תאגיד הבריאות.

7. מועד אחרון להגיש הצעות: עד יום 07.03.2019 בשעה 12:00 במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1

8. ועדת המכרזים תבחר את ההצעה ו/או ההצעות המעניקה/ות את מירב היתרונות לתאגיד הבריאות על פי אמות המידה כמפורט במכרז.

9. תאגיד הבריאות שומר לעצמו את הזכות לנהל מו"מ עם המציעים או מי מהם בכל ענין שיקבע על ידי התאגיד (לרבות מחיר), לפי שיקול דעתו, בטרם קביעת ההצעה הזוכה